Dec 8th 2016, 11:39 AM
- verduidelik ook asb
1 Korinthiers 12:13 Omdat ons almal een liggaam geword het, is ons almal met die een Gees gedoop, of ons nou Jood of Griek is, slaaf of vry. Ons is almal van die een Gees deurdrenk.
Sou ek wat nie "groot' gedoop is, dus nie die gawes kan ontvang nie? Of verstaan ek nie die stuk in konteks nie? Ek verstaan dat jy slegs die Heilige Gees kan ontvang as jy gedoop is, tog se dit in 1 Korintiers 12:3
Ek verstaan die doop so BCV.
Enige iemand wat enige van die waterdope primêr koppel aan redding, DWAAL, so eenvoudig soos dit. Die waterdoop, hetsy klein of groot, is slegs 'n sekondêre saak in die Skrif. Die primêre doop is wanneer iemand Jesus se liggaam binnegaan en met Hom ge-identifiseer word en in Sy liggaam ingelyf word en ten diepste is dit presies wat doop beteken, identifikasie met of inlywing in. Dit gebeur NET by die kruis. Daar is ook 'n baie duidelike lering in die Bybel wat die kruisdoop onomwonde uitlug...
Jy kan hierdie draad gaan lees, waar hierdie doop wat net by die kruis plaasvind, baie duidelik aangedui word...,
Dec 9th 2016, 06:43 AM
Die openingsplasing in die draad waarna verwys word is as volg en gee 'n bondige oorsig...,
Dec 9th 2016, 06:53 PM
Baie dankie, dit maak sin.
Daar is mense wat baie meer waarde aan die doop sit, hul hardloop elke keer as hul 'n nuwe bladsy omslaan om gedoop te word wat vir my verkeerd is - hoeveel keer wil jy dan gedoop word????? en dis presies wat jy bevestig het eerste plek wil hul, hul sondes weg was sonder om van hul sonders te bekeer, en dus word die waarde van die doop weg goedkoop gemaak, maar ook terselfde tyd te veel waarde aangeheg.
Dec 10th 2016, 08:41 AM
Jy is reg BCV,
Dwalings is wanneer minder belangrike dinge wat sekondêr is, in die plek of 'n plek geplaas word van alleruiterste belang. Die primêre boodskap van die Bybel gaan oor Jesus en Hom as gekruisigde en die kruis van Jesus kan niks anders wees as van alleruiterste belang nie. As iets kompeteer met die kruis in 'n boodskap wat jy ontvang, ontvang net eenvoudig nie daai boodskap nie, want dan gaan jy meegesleur word in iemand se dwaling en veral die groot doop met water word heeltemal te prominent gemaak en verdring die kruis van Jesus. Almal wat in die groot doop glo doen dit nie, maar ongelukkig is daar heeltemal te veel mense wat in die groot doop glo, wat dit die alfa en omega maak, want hulle kan nie roem in die kruis nie, as die kruis nie vir hulle waar is nie en vervang dit met 'n waterdoop, asof dit die kruis se plek kan volstaan. Paulus skryf in my verstaan juis daaroor in 1Kor 1:17, as hy baie pertinent daarop wys dat CHRISTUS, hom nie gestuur het om met water te doop nie, maar om die kruisboodskap te bring, want die kruis mag nie verydel word nie.
Mens lees nêrens in die Bybel dat die waterdoop nie verydel mag word nie... of dat iemand 'n vyand van die waterdoop kan word nie. Dis eenvoudig, want die waterdoop is nie 'n primêre of sentrale boodskap van die Skrif nie, maar is 'n ondersteunende of sekondêre saak tot die kruis van Jesus wat alleen primêr van belang is. Van die kruis van Jesus lees mens gereeld in Paulus se briewe oor die absolute onmisbaarheid in die belangrikheid van hierdie spesiale 'instrument' of 'gereedskapstuk' of 'plek' of 'attribuut', wat ons nie mag verydel nie en nie 'n vyand mag wees van nie!!! Die kruisboodskap wat 'n doop insluit, kom EERSTE en is krities vir jou redding, die doop met water het nie hierdie eienskap nie! Dis egter nie onbelangrik nie en met die regte perspektief dien die waterdoop steeds 'n belangrike doel.
Dec 13th 2016, 02:41 PM
"Whenever you do not understand what's happening in your life, just close you eyes, take a deep breath and say "God I know it is your plan. Just help me through it"
Is die 'n tipiese voorbeeld van iemand wat nie actually weet wat om vir 'n persoon te se nie, of is daar waarheid in.
Ek verstaan dat God in beheer van 'n persoon se lewe is, maar kan ons God blame vir alles wat in ons lewe verkeerd gaan? Hoe is 'n mens seker dis God se plan.....
Dec 13th 2016, 06:37 PM
God het 'n plan met ons lewens, al weet ons nie aldag wat dit is nie. Ek sou nie sê dat ons God kan blameer vir wat in ons lewe verkeerd gaan nie, ons en die duiwel moet die krediet daarvoor neem. Deur al ons ongehoorsaamheid is God egter nog steeds besig met ons en het ons hoop.
Mat 10:29 Word twee mossies nie vir 'n stuiwer verkoop nie? En nie een van hulle sal op die aarde val sonder julle Vader nie.
Mat 10:31 Wees dan nie bevrees nie: julle is meer werd as baie mossies.
Jas 1:12 Salig is die man wat versoeking verdra, want as hy die toets deurstaan het, sal hy die kroon van die lewe ontvang wat die Here beloof het aan die wat Hom liefhet.
Dec 14th 2016, 11:51 AM
Baie Dankie Kalahari
Dit is baie om te digest. Ek dink dis hoekom die Almagtige God geweet het dat ons nie op ons eie kan nie en vir geloof moet bid.
Dan wil ek vir almal wat vir my bid baie dankie se. Ek waardeer dit opreg.
Dec 14th 2016, 11:56 AM
Ek lees in die bybel dat daar staan dat niemand van ons sonder sonde is nie, sou een van ons se ons het nie sonde nie, dan is ons 'n leunaar.... ek kry nou nie die spesifieke gedeelte in die bybel om aan te haal nie
Maar dan staan in 1 Johannes dat as ons sondig dan het ons God nie in ons nie?
Dec 14th 2016, 12:55 PM
Daar staan net in die volgende vers egter,
Mense regverdig hulleself maklik en net die volgende vers praat daaroor...
Ek skat jy verwys na hierdie deel...
Die deel waar staan, "en hy kan nie meer sondig nie", beteken eintlik direk vertaal uit Grieks, hy kan nie meer in die sonde bly lê nie.
Jy kan steeds sondig en daardie sonde moet jy in eerlikheid bely, maar jy kan nie meer volhard in jou sondige weë nie.
Jy is by die regte plek, maar miskien verkeerde vertaling. Hier is dit: "En dit is die verkondiging wat ons van Hom gehoor het en aan julle verkondig: God is lig, en geen duisternis is in Hom nie. As ons sê dat ons met Hom gemeenskap het en in die duisternis wandel, dan lieg ons en doen nie die waarheid nie. Maar as ons in die lig wandel soos Hy in die lig is, dan het ons gemeenskap met mekaar; en die bloed van Jesus Christus, sy Seun, reinig ons van alle sonde. As ons sê dat ons geen sonde het nie, mislei ons onsself en die waarheid is nie in ons nie. As ons ons sondes bely, Hy is getrou en regverdig om ons die sondes te vergewe en ons van alle ongeregtigheid te reinig. As ons sê dat ons nie gesondig het nie, dan maak ons Hom tot 'n leuenaar en is sy woord nie in ons nie." (1Jn 1:5-10)
Dec 14th 2016, 12:59 PM
Lyk my ons het op presies dieselfde tyd 'n plasing gemaak en ook dieselfde beginsel uitgewys
Dec 14th 2016, 01:35 PM
So vir die "leek" Ons moet lewe en strewe om nie te sondig nie. Dat ons die 10 gebooie as ons pad kaart hou?
Dec 15th 2016, 09:45 AM
My verstaan en praktiese ondervinding is kortliks as volg. Toe die wet gegee was (50 dae na die Israeliete deur die Rooi See gestrek het) en Moses op daardie stadium van die berg gekom het met die kliptafels, was 3000 siele weens hulle oortreding om 'n goue kalf te aanbid, doodgeslaan (Exo 32). Op Pinksterdag toe die Heilige Gees uitgestort is, 50 dae na Jesus se opstanding, was 3000 siele toegevoeg (Hand 2).
Hierdie volgende deel in Romeine verduidelik hierdie konsep (wet van die letter versus wet van die Gees) baie mooi. Lees dit en kyk watter boodskap kry jy oor hoe om die wet te onderhou...
Daar is dan nou geen veroordeling vir die wat in Christus Jesus is nie, vir die wat nie na die vlees wandel nie, maar na die Gees. Want die wet van die Gees van die lewe in Christus Jesus het my vrygemaak van die wet van die sonde en die dood. Want God het wat vir die wet onmoontlik was, omdat dit kragteloos was deur die vlees deur sy eie Seun in die gelykheid van die sondige vlees te stuur, en dit ter wille van die sonde, die sonde veroordeel in die vlees, sodat die reg van die wet vervul kon word in ons wat nie na die vlees wandel nie, maar na die Gees. Want die wat vleeslik is, bedink vleeslike dinge, maar die wat geestelik is, geestelike dinge. Want wat die vlees bedink, is die dood, maar wat die Gees bedink, is lewe en vrede, omdat wat die vlees bedink, vyandskap teen God is; want dit onderwerp hom nie aan die wet van God nie, want dit kan ook nie. En die wat in die vlees is, kan God nie behaag nie; julle is egter nie in die vlees nie, maar in die Gees, as naamlik die Gees van God in julle woon. Maar as iemand die Gees van Christus nie het nie, dié behoort nie aan Hom nie. Maar as Christus in julle is, dan is die liggaam dood vanweë die sonde, maar die gees is lewe vanweë die geregtigheid. En as die Gees van Hom wat Jesus uit die dode opgewek het, in julle woon, dan sal Hy wat Christus uit die dode opgewek het, ook julle sterflike liggame lewend maak deur sy Gees wat in julle woon. Daarom dan, broeders, is ons skuldenaars, nie aan die vlees om na die vlees te lewe nie; want as julle na die vlees lewe, sal julle sterwe, maar as julle deur die Gees die werke van die liggaam doodmaak, sal julle lewe.
Dec 15th 2016, 11:38 AM
Dit is seker maar net ongeloof - maar in die Woord is alles so belowend, maar as ek opstaan en die lewe face dan struggle ek..... ek dink nie dit is so seer verkeerde dade (soos die gebooie nie onderhou nie) maar is ongeloof nie ook sonde nie? Ek weet net nie hoe om elke dag te cope terwyl ek op HOM wag nie.
Dec 15th 2016, 12:19 PM
Die enigste sonde is ongeloof. Geloof was deur die wet in plek gehou voor Christus gekom het. Jy kan Galasiërs 3 gaan lees wat dit mooi verduidelik.